મંત્રીમંડળ
મંત્રીમંડળે મધ્યપ્રદેશમાં ગ્વાલિયરમાં દિવ્યાંગજન રમત-ગમત કેન્દ્ર સ્થાપિત કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે મધ્યપ્રદેશમાં ગ્વાલિયરમાં દિવ્યાંગજન રમત-ગમત કેન્દ્રની સ્થાપના કરવાની દરખાસ્ત મંજૂરી આપી છે, જેની નોંધણી સોસાયટી નોંધણી ધારા, 1860 હેઠળ થશે. આ સંસ્થા દિવ્યાંજન રમત-ગમત કેન્દ્ર, ગ્વાલિયરનાં નામ હેઠળ કામ કરશે. આ કેન્દ્ર સ્થાપિત કરવા માટે પાંચ વર્ષનાં સમયગાળામાં અંદાજે રૂ. 170.99 કરોડનો ખર્ચ થશે.
અસર:
આ કેન્દ્ર દ્વારા ઊભા થયેલા રમતગમતની માળખાગત સુવિધાઓમાં સુધારો થવાથી વિવિધ રમતગમતોમાં દિવ્યાંગતા ધરાવતી વ્યક્તિઓની અસરકારક ભાગીદારી સુનિશ્ચિત થશે તથા તેઓ રાષ્ટ્રીય અને આંતરરાષ્ટ્રીય સ્તરે સ્પર્ધા કરવા સક્ષમ બનશે. આ કેન્દ્ર સ્થાપિત કરવાથી સમાજમાં દિવ્યાંગજનો માટે સંપૂર્ણ સંકલનની સુવિધા સ્થાપિત કરવાની સમજણ વિકસશે.
વિગત:
કેન્દ્રની સંપૂર્ણ વ્યવસ્થા અને દેખ-રેખ માટે એક વ્યવસ્થાપન એકમ સ્થાપિત કરવામાં આવશે, જેમાં વધુમાં વધુ 12 સભ્યો રહેશે, જે હોદ્દાની રૂએ સેવા આપશે અને અન્ય લોકો પેરા ગેમ્સમાં નિષ્ણાતો ઉપરાંત રાષ્ટ્રીય સ્તરનાં સ્પોર્ટ્સ ફેડરેશનનાં નિષ્ણાંતો રહેશે.
પૃષ્ઠભૂમિ:
વિકલાંગતા ધરાવતી વ્યક્તિઓનાં અધિકારો  કાયદા, 2016ની કલમ 30 સરકારને રમતગમતની પ્રવૃત્તિઓમાં દિવ્યાંગજનોની અસરકારક સહભાગીદારી સુનિશ્ચિત કરવા અસરકારક પગલાં સુનિશ્ચિત કરે છે, જેમાં તેમનાં માટે રમતગમતની માળખાગત સુવિધાઓની જોગવાઈ સામેલ છે. નાણાં મંત્રીએ વર્ષ 2014-15માં પોતાનાં અંદાજપત્રીય ભાષણમાં દિવ્યાંજન રમત-ગમત કેન્દ્રની સ્થાપના કરવાની જાહેરાત કરી હતી. અત્યારે દેશમાં દિવ્યાંગજન માટે રમતગમતની તાલીમ સુવિધાઓ અસ્તિત્વમાં નથી. આ માટે માળખાગત સુવિધા સ્થાપિત કરવાની પ્રસ્તાવના રજૂ કરવામાં આવી છે, જેથી દિવ્યાંગજનો આ કેન્દ્રમાં કડક અને વિશેષ તાલીમ મેળવી શકે છે.
RP
(Visitor Counter : 109